Vodovod Selo 1

**Vodovodni sistem Selo 1**

Vaški vodovod sestavljajo 2 izvira, 1 vodohran in vodovodno omrežje.

V primeru pomanjkanja vode (suša, izredni dogodek) se omrežje preklopi na Javni vodovod Občine Žiri

**Vodohran**

Vodohran (kapaciteta 80 m3)

Vodovodno omrežje oskrbuje 37 stanovanjskih priključkov.

Vodovod ne oskrbuje objektov javnega značaja (gostinski objekti, šole, vrtci)

**Dezinfekcija pitne vode**

Dezinfekcija pitne vode je postopek priprave vode, s katerim v vodi uničimo mikroorganizme, ki v pitni vodi ne smejo biti prisotni. Vodovodno omrežje Selo 1 se dezinficira z UV napravo, v izjemnih primerih pa s kloriranjem.

Za dezinfekcijo vode doma, ob izrednih situacijah, je najbolj učinkovit postopek prekuhavanje, ki je učinkovit, če voda burno vre 1 minuto, 3 minute pa popolnoma zadošča. Več o tem na spletni strani NIJZ "Priporočila, navodila, mnenja za pitno vodo"

**Obveščanje javnosti vaški vodovod**

**Kako trda je voda v omrežju?**

Pitna voda iz vodovoda Selo 1 je po lestvici **mehka,**saj je njena trdota**7°dH**(dec. 2025) .

Trdota vode je največkrat izražena v nemških trdotnih stopnjah (°dH), kjer ena stopnja pomeni vsebnost 10 mg CaO na liter vode:  
- Od 0 do 4 °dH: zelo mehka voda  
- Od 4 do 8 °dH: mehka voda  
- Od 8 do 18 °dH: srednje trda voda  
- Od 18 do 30 °dH: trda voda  
- Nad 30 °dH: zelo trda voda

**Kakšna je vsebnost mineralov v pitni vodi Vaški vodovod Selo 1?**

Vsebnost mineralov v pitni vodi je bila v letu 2025 sledeča:

- Kalij 0,10 mg/l

- Magnezij 1,1 mg/l

- Kalcij 3 mg/l

- Električna prevodnost 29 µS/cm

**Kako pogosto je spremljanje pitne vode?**

V sklopu notranjega nadzora so na Vodovodu Selo 1 redni odvzemi vzorcev, ki jih izvaja NLZOH. Poleg notranjega nadzora, se izvaja tudi državni monitoring pitne vode.


Pogostost vzorčenja:

- Vodohran po dezinfekciji 2 meritvi v letu

- Hišni priključek z omrežjem 1 meritev v letu

## PLAN ODVZEMA VZORCEV PITNE VODE ZA VAŠKI VODOVOD SELO 1

### Tabela 1: Mesta vzorčenja in letno število vzorcev

****

**Analize v aprilu se izvedejo po pripravi vode z UV napravo, oziroma v vodohranu.**

**Analize v septembru se vzamejo v vodohranu (MBO in KO1), ter na omrežju (MBR).**

**Eventuelne ponovitvene analize se opravijo v minimalnem obsegu, potrebnem za potrditev uspešnosti izvedenih ukrepov na vaškem vodovodu.**

Obseg posameznih mikrobioloških preiskav in kemijskih analiz je naslednji:

* MBR – *Escherichia coli*, koliformne bakterije, skupno število mikroorganizmov pri 22۫ C in 37۫ C.
* MBO - *Escherichia coli*, koliformne bakterije, enterokoki, skupno število mikroorganizmov pri 22۫ C in 37۫ C.
* KR - barva, motnost, pH, elektroprevodnost, oksidativnost, amonij.

- KO1 - barva, motnost, pH, elektroprevodnost, oksidativnost, amonij, nitrit, nitrat, trdota (skupna, karbonatna).

Rezultati laboratorijskih preiskav so na spletni strani Občine Žiri v zavihku "Vaški vodovod Selo 1 Analize pitne vode"

**Obveščanje uporabnikov**

Dokument obveščanje uporabnikov je načrt obveščanja uporabnikov(Na podlagi Uredbe o pitni vodi Ur. list RS št. 61/2023) v primeru neskladnosti pitne vode.

**Načrt obveščanja uporabnikov. Velja za upravljavce sistemov, ki oskrbujejo 50 oseb ali več.**  (Pravilnik o pitni vodi. Ur. list RS št. 19/04 in 35/04 - 9., 21., 22., 31. in 34. člen)

Dokument Obveščanje uporabnikov, je splošen in predstavlja za upravljavce sistemov za oskrbo s pitno vodo osnovo za pripravo konkretnih načrtov obveščanja uporabnikov. Velja za upravljavce sistemov, ki oskrbujejo 50 oseb ali več.

Upravljavec mora ob upoštevanju tega dokumenta nedvoumno določiti pogostnost in način obveščanja uporabnikov. Uporabnik naj bo seznanjen o dejanskih načinih in časovnih rokih obveščanja, za katere se je odločil upravljavec (npr. radio, časopis, osebno ipd.). O tem mora upravljavec uporabnika seznaniti osebno (glej pojasnilo pod \*\* v tabeli) v začetku vsakega novega koledarskega leta, tako, da bo uporabniku jasno, kdaj in kako bo obveščen v posameznih primerih glede na zahteve pravilnika o pitni vodi - glej tabelo (npr. opredeljene oglasne deske občin in lokalnih skupnosti, kaj se šteje za lokalni radio ali časopis, občinsko glasilo ipd.)

Upravljavec se mora opredeliti tudi glede obveščanja vseh lastnikov ali upravljavcev pomembnejših javnih objektov, ki jih oskrbuje s pitno vodo, zlasti vrtcev, šol, bolnišnic, restavracij ipd. in jih o tem obvestiti.

Uporabnike je potrebno obvestiti v skladu s pravilnikom o pitni vodi:

1. Obveščanje v primeru, ko je vzrok neskladnosti pitne vode hišno vodovodno omrežje ali njegovo vzdrževanje - 9. člen

2. Obveščanje v primeru omejitve ali prepovedi uporabe pitne vode - 21. člen

3. Obveščanje v primeru, kadar se izvajajo ukrepi za odpravo vzrokov neskladnosti - 22. člen (glej Pojasnilo glede ocenjevanja pomembnosti neskladnosti na koncu tega besedila)

4. Obveščanje v primeru odstopanja - 31. člen

5. Obveščanje v skladu z načrtom notranjega nadzora - 34. člen

**V tabeli Obveščanje uporabnikov je prikazana časovna opredelitev in obvezni načini obveščanja po posameznih členih pravilnika o pitni vodi. Upravljavec mora v vsakem primeru uporabiti vse tri načine obveščanja (po izvedeni anketi sta navedena najpogostejša v Sloveniji), tretji način pa izbere sam glede na svoje izkušnje.**

Poleg teh načinov lahko upravljavec dodatno uporablja tudi druge (npr.: spletne strani, televizijo, elektronsko pošto, centri za obveščanje ...), zlasti v urgentnih primerih iz 21. člena. Za oskrbovalna območja, ki oskrbujejo več občin, upravljavec ustrezno obvešča uporabnike v vseh občinah.

Posebne skupine uporabnikov, mora upravljavec obveščati še na specifične dodatne načine, ki jih bo predlagala komisija za pitno vodo.

**Uporabnike je potrebno obvestiti v skladu s pravilnikom o pitni vodi:**

**1. Obveščanje v primeru, ko je vzrok neskladnosti pitne vode hišno vodovodno omrežje ali njegovo vzdrževanje - 9. člen**

**2. Obveščanje v primeru omejitve ali prepovedi uporabe pitne vode - 21. člen**

**3. Obveščanje v primeru, kadar se izvajajo ukrepi za odpravo vzrokov neskladnosti - 22. člen (glej Pojasnilo glede ocenjevanja pomembnosti neskladnosti na koncu tega besedila)**

**4. Obveščanje v primeru odstopanja - 31. člen**

**5. Obveščanje v skladu z načrtom notranjega nadzora - 34. člen**

Tabela: Obveščanje uporabnikov

|  |  |  |
| --- | --- | --- |
| Člen\* | Časovna opredelitev | Obvezna načina obveščanja |
| 9. | Čimprej, a najkasneje v sedmih dneh | Osebno - dopis  SMS-sporočilo preko telefona |
| 21. | Čimprej, a najkasneje v dveh urah (obvešča se vsak dan do preklica) \*\*\*\* | Lokalni radio  Spletna stran občine Žiri Vodovod Selo1  SMS-sporočilo preko telefona |
| 22. | Čimprej, a najkasneje v enem dnevu  (glej Pojasnilo glede ocenjevanja pomembnosti neskladnosti na koncu tega besedila) \*\*\*\* | Lokalni radio  Spletna stran občine Žiri Vodovod Selo1  SMS-sporočilo preko telefona |
| 31. | Čimprej po pridobitvi dovoljenja, a najkasneje v sedmih dneh \*\*\*\* | Lokalni radio  Spletna stran občine Žiri Vodovod Selo1  SMS-sporočilo preko telefona |
| 34. | Za sisteme, ki oskrbujejo 5000 ali manj uporabnikov:   najmanj enkrat letno | Spletna stran občine Žiri Vodovod Selo1  Aplikacija NPV  Osebno |

\* Člen Pravilnika o pitni vodi (Ur. list RS št. 19/04 in 35/04)

\*\*\* Oglasne deske: obveščanje na oglasnih deskah občin in krajevnih skupnosti, kjer so tudi sicer objavljene pomembne informacije

\*\*\*\* uporabnike se obvesti tudi po prenehanju omejitev ali prepovedi uporabe pitne vode, izvajanja ukrepov oz. dovoljenem odstopanju

**Zakaj je voda bela?**

Bela obarvanost vode (**ni posledica vsebnosti klora v vodi**) je zgolj fizikalen pojav številnih mikroskopsko majhnih zračnih mehurčkov, ki nastanejo kot posledica raztapljanja zraka v vodi, ki je pod pritiskom. Ob iztekanju vode iz pipe se pritisk sprosti, kar povzroči delno izločanje v vodi raztopljenega zraka. Če takšno belo vodo natočimo v čist kozarec, lahko že po nekaj trenutkih opazimo, da se voda v kozarcu počasi zbistri. Opazimo dvigovanje mehurčkov proti površini.

**Zakaj je voda rjava?**

Sprememba barve pitne vode v javnem omrežju, kažejo na stik s površinsko vodo, neustrezno pripravo vode, poškodbo cevovoda, dviganje usedline ali luščenje biofilma v omrežju.  
Obarvanje vode je posledica dviganja usedlin v cevovodu, ki nastane zaradi naprimer zaradi: spremembe smeri ali hitrosti toka vode, zaradi loma cevi, odpiranja ali zapiranja ventilov... V internem vodovodnem sistemu pa so  v usedline pogosto posledica korozije (rja), ki se kopičijo po vodovodnih ceveh in sanitarnih zalogovnikih.

**Informacije, priporočila, navodila NIJZ**

**Priporočila NIJZ lastnikom objektov za vzdrževanje interne vodovodovodne napeljave:**

- Voda naj na vsaki pipi pred prvo uporabo tega dne teče vsaj 2 minuti (curek naj bo enakomeren, srednje jakosti, debeline svinčnika) oziroma toliko časa,  da se temperatura vode na pipi ustali.

- Vsaj enkrat krat na 14 dni je treba na vseh pipah sneti in očistiti mrežice ali druge nastavke. Čiščenje pomeni spiranje z vodo, ki teče po tem sistemu in po potrebi odstranjevanje vodnega kamna.

**Navodila o prekuhavanju pitne vode:**

-Dezinfekcija pitne vode s prekuhavanjem je*varna metoda*.

*-Tri minute burnega vretja*pomeni široko mikrobiološko.

-Če je voda motna, jo pred prekuhavanjem*zbistrimo z usedanjem in nato filtriramo.*

-Preprečiti je treba *možnost naknadnega onesnaženja prekuhane vode*.

-Vodo hranimo *v hladilniku*.

-Za pitje in pripravo hrane jo uporabljamo *24 ur*, izjemoma 48 ur.

-[**Priporočila o uporabi vode ob izdanem ukrepu prekuhavanja vode**](https://www.nijz.si/sl/priporocila-za-uporabo-vode-ob-izdanem-ukrepu-prekuhavanja)

Vse informacije o pitni vodi Nacionalnega inštituta za javno zdravje najdete povezavi [**Nacionalni inštitut za javno zdravje**](https://nijz.si/moje-okolje/pitna-voda/)

**Varčna poraba pitne vode**

Z vsakodnevnimi opravili v povprečju na prebivalca porabimo 150 litrov pitne vode na dan. Poraba pitne vode naj bo čim bolj razumna in smotrna.

- Preverjanje, ali kje voda pušča

- Pralni in pomivalni stroj vključimo, ko sta polna. Kupujemo varčne stroje, ki pri delovanju porabijo manj vode.

- poraba vode pri prhanju je tipično trikrat manjša (približno 50 litrov) kot pri kopanju (od 150 do 200 litrov)

- pri nakupu WC kotlička izberimo takega, ki ima dve stopnji splakovanja; z manj in več vode. Na tak način lahko porabo vode zmanjšamo do 30%

- Za zalivanje vrta uporabimo deževnico namesto vode iz pip

**Zakonodaja**

[**Uredba o pitni vodi**](https://www.uradni-list.si/glasilo-uradni-list-rs/vsebina/2023-01-1848/uredba-o-pitni-vodi)

[**Pravilnik o pitni vodi**](https://www.uradni-list.si/glasilo-uradni-list-rs/vsebina?urlid=200419&stevilka=865)